Dysmorfofóbia

Dysmorfofóbia je chorobný strach z vlastnej škaredosti. Podľa vedcov z Brazílskej univerzity touto poruchou trpí až štrnásť, podľa Nemcov len dve percentá populácie. Ľudia s touto diagnózou nevnímajú samých seba tak, ako ich vníma ich okolie. Pri pohľade do zrkadla pociťujú znechutenie a úzkosť, čo pomaly vedie k panike, sociálnym fóbiám a depresii, ktoré vedú až k extrémnym zmenám zovňajšku alebo opačne, k sebapoškodzovaniu. Každý piaty pacient trpiaci dysmorfofóbiou sa údajne pokúsi o samovraždu.

 Príznaky dysmorfofóbie 
 Ustavičné zaoberanie sa diétami, kontrola hmotnosti
 Nadmerné posilňovanie alebo cvičenie
 Časté používanie preháňadiel
 Prehnaná hygiena, starostlivosť o telo, vlasy, pleť atď.
 Depresie, sebapoškodzovanie
 Posadnutosť kozmetikou a plastickou chirurgiou
 Stále sledovanie v zrkadle, ale aj v odrazoch napr. na skle a podobne
 Strach zo samého seba, z pohľadu do zrkadla
 Maskovanie nejakého nedostatku, hoci iba malého, napr. vyrážky, všemožnými prostriedkami
 Snaha o zamaskovanie nedostatku zvýrazňovaním iných častí tela nápadnými šperkami alebo extravagantným oblečením
 Porovnávanie svojho tela s ostatnými
 Záujem o ľudí s rôznymi nedostatkami a chybami
 Nespoločenský život

Kategória:Sociológia
Kategória:Fóbie